Diktaturo de la koloneloj

La militista reĝimo en Grekio 1967–1974, aŭ la diktaturo de la koloneloj, greke Το καθεστώς των Συνταγματαρχών, To kathestos ton Syntagmatarhon, aŭ Η Χούντα, I Hunta aŭ Η Επταετία, I Eptaetia, "La Sep Jaroj" estas diversaj nomoj por serio de militistaj reĝimoj kiuj diktature regis Grekion ekde 1967 ĝis 1974.

La militista regado komenciĝis per puĉo matene la  sub gvido de grupo da koloneloj de la greka armeo. Ĝi finiĝis en julio 1974 post malsukcesa puĉ-provo kontraŭ prezidanto kaj ĉefepiskopo Makarios de Kipro kaj la sekva invado kaj okupacio fare de Turkio kontraŭ la norda parto de la insulo.

La greka reĝo Konstantino la 2-a komence subtenis la puĉistojn. Tamen en decembro 1967 li provis akiri pli grandan povon por si mem per kontraŭ-puĉo. Lia kontraŭpuĉo malsukcesis, kaj la reĝo kun sia familio forlasis la landon. Ĝis la fino de la militista diktaturo li restis en ekzilo. Formale li plu estis la ŝtatestro de Grekio, sed la faktaj regantoj instalis propran "vic-reĝon" kiel agantan ŝtatestron, ĝis kiam ili aboliciis monarĥion en 1974 kaj instalis ŝtatprezidanton.

La puĉistoj nomis sian agadon "revolucio por savi Grekion" kontraŭ la "komunista minaco". Malgraŭ la diktatureco de la reĝimo kaj la klaraj rompoj kontraŭ homaj rajtoj, la aliaj NATO-landoj ne faris fortajn klopodojn por restarigi legitiman, demokratian registaron.

 Vidu ankaŭ 
 Mikis Theodorakis, komponisto, konata rezistulo kontraŭ la kolonela reĝimo

 Eksteraj ligiloj 

 Matt Barrett, The Rise of the Junta in Greece, angle
 Matt Barrett, November 17, Cyprus and the Fall of the Junta, angle

Kategorio:Historio de Grekio
Kategorio:Puĉoj
Kategorio:Administraj unuoj fonditaj en 1967
Kategorio:Administraj unuoj malfonditaj en 1974